

РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број: 337-1309/23

11. јул 2023. године

Б е о г р а д

 У складу са чланом 8. Закона о закључивању и извршавању међународних уговора („Службени гласник РС“, број 32/13) и чланом 54. Пословника Народне скупштине („Службени гласник РС“, број 20/12 – пречишћен текст), а у вези са дописом Владе Републике Србије 05 Број: 337-5958/2023 од 7. јула 2023. године,

 Одбор за привреду, регионални развој, трговину, туризам и енергетику, на седници одржаној 11. јула 2023. године, донео је следећу

О Д Л У К У

1. Даје се сагласност Влади Републике Србије за привремену примену Основе за закључивање Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније и текстa Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније, до ступања Споразума на снагу.
2. Ову Одлуку доставити Влади Републике Србије, на даљу надлежност.
3. Ову Одлуку доставити председнику Народне скупштине, ради информисања.

ПРЕДСЕДНИК

мр Дејан Раденковић

О б р а з л о ж е њ е

 Дописом 05 Број: 337-5958/2023 Влада Републике Србије је 7. јула 2023. године доставила Одбору Народне скупштине за привреду, регионални развој, трговину, туризам и енергетику Основу за закључивање Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније и текст Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније, ради давања сагласности за привремену примену до ступања Споразума на снагу, у складу са чланом 8. став 1. Закона о закључивању и извршавању међународних уговора.

 Чланом 8. став 1. Закона о закључивању и извршавању међународних уговора прописано је да Влада, изузетно, по добијању сагласности надлежног одбора Народне скупштине, може овластити делегацију Републике Србије да прихвати да се међународни уговор који се потврђује, у целини, или поједине његове одредбе, могу привремено примењивати до његовог ступања на снагу, као и да поступак потврђивања овог међународног уговора мора бити покретнут у року од 30 дана од датума његовог потписивања.

 Након разматрања предлога Владе, Одбор за привреду, регионални развој, трговину, туризам и енергетику, закључио је да постоје разлози за привремену примену Основе за закључивање Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније и текстa Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније, до ступања на снагу.

 У складу са наведеним, Одбор за привреду, регионални развој, трговину, туризам и енергетику, одлучио је да да сагласност Влади да се Основа за закључивање Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније и текст Споразума између Европске уније, с једне стране, и Републике Србије, с друге стране, о учешћу Републике Србије у Програму јединственог тржишта Европске уније, привремено примењује до ступања на снагу.